Názov stavby:	ŤAŽBA ŠTRKOPIESKOV VINODOL – ŤAŽBA, TECHNICKÉ ZÁZEMIE A TECHNOLOGICKÁ LINKA

Miesto stavby:		p.č.  "C" 1032 ("E" 1031, "E" 1032, "E" 1033, "E" 1034, "E"1035)  kat. úz. Horný Vinodol

Stavebník	:	SLOVENSKÉ ŠTRKOPIESKY, s.r.o.
Veľký Slavkov 18
059 91 Veľký Slavkov
			IČO: 36512907
V zastúpení :	Ing. Martin Josko

SPRIEVODNÁ A TECHNICKÁ SPRÁVA
k projektu pre územné rozhodnutie

Nové Mesto nad Váhom, August 2018

Vypracoval: Ing.arch. Iveta Kusendová

Obsah
1.	IDENTIFIKAČNÉ ÚDAJE STAVBY A INVESTORA
2. CHARAKTERISTIKA ÚZEMIA STAVBY A LOKALIZÁCIA
Územie
Mapové a geodetické podklady
Príprava staveniska
3. ZÁKLADNÉ ÚDAJE CHARAKTERIZUJÚCE STAVBU
Stručný opis stavby z hľadiska účelu a funkcie
Základné údaje o navrhovanej činnosti
Dobývavanie a úprava vyťaženej suroviny
Dobývanie
Členenie dobývacích prac
Odvodnenie
Mechanizácia a spôsob dopravy
Činnosť po ukončení ťažby a rekultivácia ťažobného priestoru
Funkčno-prevádzkové riešenie
Súvisiace investície
4. STAROSTLIVOSŤ O ŽIVOTNÉ PROSTREDIE
Produkcia emisií do ovzdušia
Produkcia hluku
Ochrana podzemných vôd
5. RIEŠENIE ZÁUJMOV POŽIARNEJ OCHRANY A OCHRANY PRED POVODŇAMI, CIVILNÁ OCHRANA
Požiarna ochrana
Ochrana pred povodňami
Civilná ochrana
6. PREHĽAD UŽÍVATEĽOV
7. TERMÍN ZAČATIA A DOKONČENIA STAVBY

1.	IDENTIFIKAČNÉ ÚDAJE STAVBY A INVESTORA

Názov stavby:	ŤAŽBA ŠTRKOPIESKOV VINODOL – ŤAŽBA, TECHNICKÉ ZÁZEMIE A TECHNOLOGICKÁ LINKA

Miesto stavby:		p.č.  "C" 1032 ("E" 1031, "E" 1032, "E" 1033, "E" 1034, "E"1035)  kat. úz. Horný Vinodol
Stupeň:		Projektová dokumentácia pre vydanie rozhodnutia o využití územia

Stavebník:		SLOVENSKÉ ŠTRKOPIESKY s.r.o.
Veľký Slavkov 18
059 91 Veľký Slavkov
			IČO: 36512907
V zastúpení :	Ing. Martin Josko

Zod. projektant: 	Ing.arch. Iveta Kusendová
Vypracoval:	Ing. Michal Horák

2. CHARAKTERISTIKA ÚZEMIA STAVBY A LOKALIZÁCIA

Územie
Predmetom zmeny využívania územia je tažba štrkopiekov a umiestnenie technického zázemia a technologickej linky. Záujmové územie sa nachádza cca 1,5 km západne od obce Vinodol v časti Horné Lúky. Dobývanie ložiska nevyhradeného nerastu štrkopieskov bude realizované na pozemku p.č.  "C" 1032 ("E" 1031, "E" 1032, "E" 1033, "E" 1034, "E"1035), v k.ú. Horný Vinodol, ktorá je podľa druhu (kultúry) vedená ako orná pôda. Prístup bude zabezpečený cez parc. "C"  č. 3660/2 v k.ú. Veľký Kýr, ktorá je vedená podľa druhu (kultúry) ako Pozemok, na ktorom je postavená inžinierska stavba - cestná, miestna a účelová komunikácia, lesná cesta, poľná cesta.
V okolí plánovaného zámeru sa nachádzajú polia evidované ako orná pôda. V súčasnosti sa v záujmovom území nenachádzajú žiadne objekty, pozemok je rovinatý a neprechádzajú cez neho žiadne inžinierske siete.

Mapové a geodetické podklady
Bola použitá snímka z KN, pričom hranice pozemku boli zanesené i do zamerania a použité vo výkresovej časti. 

Príprava staveniska
Ornica a skrývky budú uložené na dočasnú medziskládku, ktorá bude umiestnená po obvode a v JZ časti územia a po ukončení činnosti budú použité na spätnú technickú rekultiváciu územia.
V súčasnosti sa na pozemku nenachádzajú žiadne objekty. Pozemok je využívaný ako poľnohospodárska pôda. Realizácia stavby si nevyžaduje prekládku inžinierskych sietí.

3. ZÁKLADNÉ ÚDAJE CHARAKTERIZUJÚCE STAVBU

Stručný opis stavby z hľadiska účelu a funkcie

Plocha budúceho areálu je v súčasnosti pokrytá ornou pôdou. Pre zaistenie chodu prevádzky je potrebné budovať nové inžinierske siete (vybudovanie trafostanice, rozvody, NN, studňu a žumpu). 
	Ťažba štrkov bude realizovaná dvomi ťažobnými rezmi, v prvom – suchom a v druhom pod hladinou podzemnej vody – mokrom ťažobnom reze. Následné spracovanie štrkopieskov sa zrealizuje na technologickom zariadení – technologickej linke vybavenej potrebnými drviacimi, triediacimi a dopravnými zariadeniami. 
		
Členenie stavby:

SO 01 – Príprava územia
SO 02 – Prípojka VN a Trafostanica 630 kW
SO 03 - Terénne úpravy
SO 04 - Technologická linka
SO 05 - Technologická voda
SO 06 – Studňa
SO 07 – Splašková kanalizácia a žumpa
SO 08 - Mobilné kontajnery (4+1 WC)
SO 09 - Váhovňa
SO 10 - Sklad PHM
SO 11 - Sklad technického materiálu
SO 12 - Pásová doprava
SO 13 - Vnútroareálové komunikácie
SO14 - Rozvod NN
SO 15 - Oplotenie

SO 01 – Príprava územia
	Príprava územia bude zahŕňať práce spojené s geodetickým vytýčením umiestnenia jednotlivých stavebných objektov.

SO 02 - Prípojka VN a Trafostanica 630 kW
Pre vyhotovenie trafostanice (TS) bude použitá 2-stĺpová konštrukcia so železobet. stĺpmi dimenzie 10,5/10kN ( výrobca KOVEL ). Pre TS je navrhnutý olejový transformátor (TR) TOHn 378/22 s men. výkonom 630kVA a rozvádzač nn RST 1000. TS bude vystrojená poistkovými spodkami s obmedzovačmi prepätia ZPO 2510. Úplná konštrukcia TS s nosnými a izolačnými armatúrami, prepojovacím vedením vrátane uzemnenia a celkovým - funkčným zapojením TS bude zrejmá z výkresov. Merná únosnosť zeminy podložia základu TS je určená odborným odhadom podľa čl. 3.25 a tab. 29 STN 333300. Pre vyhotovenie základu bude použitá betónová zmes triedy B 12,5 podľa STN 731201 s pevnosťou (normová/výpočtová) v tlaku Rb = 9,5/7,5MPa v ťahu Rbt = 1/0,66MPa a so základným modulom pružnosti Eb = 21GPa.

SO 03 - Terénne úpravy
	 Práce spojené s vykonávaním skrývok ornice a vybudovaním zhutnených násypov pod prevádzkovými budovami a technologickou linkou.

SO 04 - Technologická linka
	Technologická linka bude slúžiť na výrobu kameniva úpravou suroviny – štrkopieskov. Predpokladané množstvo spracovanej suroviny je 200 000 ton ročne. Umiestnenie technologickej linky sa bude s postupom ťažby meniť.

Zostava linky – jednotlivých technologických komponentov – sa predpokladá:
•	Vstupná násypka s hydraulicky odklápaným roštom s rozmermi
2800x4500mm a objemom 12 m3,
•	10ks pásových dopravníkov B800 až B1000 s elektrickým motorom o príkone 5,5 až 30 kW,
•	Vibračný dvojsitný triedič,
•	Vibračný trojsitný sprchovaný triedič,
•	Dehydrátor,
•	Odrazový drvič s elektrickým pohonom.

Zostava technologickej linky sa môže v prípade potreby meniť. Počíta sa s výrobou piatich frakcií triedeného kameniva 0/4, 4/8, 8/16, 16/22 a 0/22. Pohon technologickej linky bude zabezpečený elektrickou energiou z distribučnej elektrickej sústavy cez trafostanicu do hlavného elektrického rozvádzača technologickej linky. 

SO 05 - Technologická voda
	Technologická voda bude odoberaná z jazera vznikajúceho ťažbou pomocou čerpadla so sacím košom so spätnou klapkou. Čerpadlo je navrhnuté typu 150-NVA-400-20 (SLOVPUMP-TRADE, s.r.o. Závadka nad Hronom), Q=50 l/s, výkon 55 kW. Technologická voda bude privedená do triediča,  ktorý je vybavený sprchovaním, a do rozplavovacieho sklzu, umiestneného nad triedičom, tlakovým potrubím HDPE100 DN 200. Potreba technologickej vody sa predpokladá 50 l/s. Na sacom a výtlačnom potrubí budú osadené príslušné armatúry – uzávery, spätné klapky, vypúšťacie ventily s napojením na hadicu, E – kusy. Sprchovacia voda spolu so štrkopieskovou frakciou 0-4 bude z triediča odvádzaná do dehydrátora a po oddelení štrkopiesku budú odpadové vody spolu s odplaviteľnými časticami odvedené kanalizačným potrubím DN 400 do sedimentačného poľa. Zo sedimentačného poľa budú vody následne pretekať do jazera vznikajúceho ťažbou, v ktorej bude umiestnené čerpadlo, teda technologická voda bude cirkulovať v uzatvorenom okruhu. Celková plocha sedimentačného pola je navrhnutá 34,0 x 92,99 m = 3161,66 m2, hĺbka po úroveň ťažby. Sedimentačné pole sa bude robiť v rámci ťažby a rekultivácie postupne v rámci vyznačenej plochy 34,0 x 92,99 m. 

SO 06	Studňa
	Pre zásobovanie užitkovou vodou bude v areáli vybudovaná studňa. Výstroj stude bude tvorený PVC rúrou, priemeru 200 mm. Nad studňou bude osadená šachta z betónových skruží priemeru 1000 mm, ktoré budú osadené na podkladný betón. Šachta aj studňa (vrt) bude prekrytá poklopom. Nad šachtou bude poklop zateplený. Vstup do šachty bude zabezpečený poplastovanými stupačkami. 

SO 07	Splašková kanalizácia a žumpa
Odpadová voda sa bude zadržiavať v žumpe (prípadne prepojených žumpách) s celkovou kapacitou 36 m³ a odvážať na zmluvnom základe podľa predpisov. 

SO 08	Mobilné kontajnery (4+1 WC)
	Jedná sa o jednopodlažné spojené UNIMOBUNKY (rozmer 1227x6,058 m, výšky do 3,5 m, ktorých konštrukcia je zváraná oceľová z dutých, ohraňovaných a valcovaných profilov. Odvod dažďovej vody odkvapmi vstavanými v čelných stenách s dvoma odpadovými zvodmi na každej strane vo vnútri rohových stojok, izolovanými proti zamrznutiu. Konštrukcia je zvarená podľa DIN18800. Všetky nepozinkované oceľové diely sú nastriekané zinkofosfátovou základnou farbou. Rámy a opláštenie sú nastriekané dvojkomponentovým lakom odolným proti UV žiareniu a poveternostným vplyvom v odtieni podľa stupnice RAL 9010, horný rám 3002. Obvodové steny sú sendvičové panely, hrúbka 80 mm. Vonkajšia strana - trapézový oceľový plech.

SO 09 Váhovňa (rozmer 26,04 x 3,54 m)
Váženie expedovaných výrobkov bude na mostovej váhe, ktorej súčasťou je mobilná bunka expedície hotových výrobkov, v ktorej bude umiestnené potrebné vybavenie pre vydávanie potrebných dokladov pre odberateľov /PC, tlačiareň, vážny systém/.
Typ váhy: cestná váha napr. Tamtron. Most je vyrobený z mrazuvzdorného prevzdušňovaného betónu odolného proti oderu tr. B 45 (zn. B500). Nosná konštrukcia mostovej váhy 18 x 3 m je tvorená 2 prefabrikovanými dielmi, z ktorých jeden je uložený na 4 snímačoch a druhý je uložený na 2 snímačoch a na ozube v previsnutom konci prvého dielu. Celá mostová váha je tak uložená celkom na 6-tich tenzometrických snímačoch zaťaženia typu RTN 33 s ložiskami VEN 33. Ložiská so snímačmi sú zapustené do káps v trámoch železobetónovej nosnej konštrukcie tak, aby stavebná výška konštrukcie bola čo najnižšia. Snímače sú prepojené do 2- och vzájomne prepojených zberných krabíc DKK 5, ktoré sú pripevnené na boku trámu v strednej časti mostu. Jedna z nich je potom prepojená káblom s meracou a vyhodnocovacou jednotkou umiestnenou v bunke expedície. Nájazdové hrany mostovej váhy sú olemované pozinkovaným uholníkom a špáry o šírke 20 mm medzi mostom a nájazdovým klinom sú prekryté gumovým T-profilom s aktívnou premenlivou hrúbkou, zamedzujúcou pri prejazde vozidiel vytiahnutiu profilu zo špáry.

SO 10	Sklad pohonných hmôt 
Na jestvujúci pripravený podklad sa zhotoví spevnená betónová plocha a cestný panel na ktorú sa osadí čerpacie zariadenie. 
	Stáčací priestor bude vyspádovaný do vpustu. Nebezpečné látky, ktoré by v prípade technickej poruchy, úkapov, deštrukcií alebo pri hasení požiaru unikli budú z manipulačnej plochy gravitačne zvedené do vpustu, z ktorého po zaplnení odkališťa budú pokračovať do podzemne plastovej dvojplášťovej jímky s objemom 6m3. 
	Objem havarijnej nádrže je navrhnutý podľa vyhl. MŽP SR 96/2004 §22. Celkový objem mobilného zásobníka je menší ako 20 m3, havarijná a záchytná nádrž ma spolu väčší objem ako 25% objemu všetkých súčasne plnených alebo stáčaných komôr.
	Navrhuje sa podzemná havarijná nádrž, dvojplášťová, nedelená, s objemom 6 m3. 
Manipulačná plocha a zberná nádrž sú navrhnuté tak, aby hydroizolácia zabraňovala priesaku nebezpečných látok do podložia. 
Navrhované pozemné rozvody sú navrhnuté z kanalizačného systému z PVC. Všetky spoje budú vodotesné. Na odvádzacom potrubí zo záchytnej do havarijnej nádrže bude inštalovaný trvale účinný kvapalinový uzáver bez uzatváracej armatúry.
	Kovové konštrukcie stavby a jej časti, technologické zariadenia a nádrže, v ktorých sa horľavé kvapaliny ukladajú skladujú alebo sa s nimi manipuluje, musia byť vodivo prepojené, uzemnené a chránené pred účinkami atmosferickej elektriny.

SO 11 Sklad (rozmer 15,70 x 12,64 m)
V skladovej hale bude sklad náhradných dielov na stavebné mechanizmy a technologickú linku a bude tiež slúžiť ako príležitostná garáž. Objekt je jednopodlažný, nepodpivničený so sedlovou strechou, výška stavby je 6,2 m. Má jednoduchý pôdorys v tvare obdĺžnika 15,70 x 12,64m. Hala je napojená na el.rozvody, uzavretý sklad je čiastočne vykurovaný el. konvektorom s výkonom 2 kW.
Nosná konštrukcia oceľovej haly je navrhnutá z valcovaných oceľových profilov. Nosné oceľové stĺpy sú od seba osovo vzdialené v pozdĺžnom smere 3750mm. Priečne väzby na rozpätí 12 m sú po 6000 mm. Stĺpy sú votknuté do kalichov pätiek. Väzník je oceľový priehradový, dvojdielny, styky šraubované. Zavetrenie je navrhnuté v strešnej rovine pomocou tiahla ø16 s napinákmi do kríža prepojených medzi ďalšími väzbami trubkami TP ø70. Strecha je sedlová so sklonom 15°.

SO 12 - Pásová doprava
Pre dopravu vydobytých štrkopieskov z priestoru ťažby k úpravníckemu zariadeniu budú slúžiť typové pasové dopravníky vlastnej výroby. Počet dopravníkov a ich situácia sa môže meniť podľa postupu ťažby.

SO 13 - Vnútroareálové komunikácie
	Vlastné obslužné komunikácie, ktoré budú naväzovať na SO 01 Prístupová komunikácia.

SO 14 – Rozvod NN
	Z transformačnej stanice káblovými rozvodmi bude napojená technologická linka, technologická voda, mobilné kontajnery, váhovňa, sklad, sklad pohonných hmôt a vonkajšie osvetlenie.

Základné údaje o navrhovanej činnosti
V lokalite sa bude realizovať činnosť vykonávaná banským spôsobom, t. j. ťažba štrkopieskov v suchom a mokrom ťažobnom reze. Na ložisku sa nachádza približne 3 mil. m3 resp. 5,4 mil. ton vyťažiteľných zásob štrkopieskov, pričom ťažba je plánovaná približne v objeme 200 tis. ton ročne pri odhadovanom koeficiente 1,8 prepočtu m3/t. V ťažobnom priestore bude pracovať maximálne 10 pracovníkov na ťažobných zariadeniach a ako pomocní pracovníci. Pracovníci budú pre potreby zázemia na pracovisku využívať mobilné  kontajnery, ktoré budú umiestnené v priestoroch sociálno-technického zázemia. 
Technologická linka bude slúžiť na výrobu kameniva úpravou štrkopiesku triedením, praním, odvodnením a drvením. Výsledkom tejto činnosti budú certifikované výrobky – kamenivo frakcie 0/4, 4/8, 8/16, 16/22 a 0/22, vyrábané podľa normy STN 12620.
Technické zázemie bude slúžiť na materiálovo-technické zabezpečenie plynulosti prevádzky ťažby, prepravy a úpravy štrkopieskov a výroby kameniva a zároveň ako sociálne zázemie pre potreby zamestnancov.

Dobývavanie  vyťaženej suroviny

Dobývanie

Pri povrchovom dobývaní ložiska štrkopiesku je možná kombinácia suchej ťažby nad hladinou podzemnej vody do hĺbky cca 2-3 m a ťažba z vody až na úroveň ílovitého podložia štrkopiesku. Bude použitá strojná dobývacia metóda - buldozéry, nakladače, pásové a kolesové rýpadla (prevažne s hĺbkovou lopatou), prípadne plávajúci korčekový bager poháňané vznetovým (naftovým) motorom alebo motorom na elektrický pohon. Rozpojovanie zemín bude vykonávané buldozérmi, rýpadlami a v ojedinelých prípadoch rozrývaním (rozrývací nôž na buldozéri) pri tvrdých zeminách. Pri ťažbe nebudú na rozpojovanie nerastnej suroviny použité trhacie práce. V prípade ťažby z vody z  brehu je možná ťažba štrkopiesku korčekovým pásovým bágrom s predlženou lafetou s hĺbkovým dosahom cca 10 – 12 m alebo plávajúcim korčekovým bagrom.

Členenie dobývacích prác
Dobývanie ložiska nevyhradeného nerastu štrkopieskov „Vinodol" bude rozčlenené na:
a)	skrývkové práce
Pred samotným dobývaním ložiska nevyhradeného nerastu budú vykonané skrývkové práce, pri ktorých bude odstránená humusová vrstva približne v hrúbke 0,2 m a celkovom objeme 60 tis.m3, skrývka ostatná približne v hrúbke 3,0 m a celkovom objeme  900 tis. m3. Presný objem bude stanovený na základe bilancie skrývky humusového horizontu. Skrývka bude odstraňovaná etapovite v 3 až 5 ha blokoch s postupom ťažby.
Skrývka humusová bude deponovaná na okraji ťažobnej jamy a bude využitá na spätne zahumusovanie svahov nad hladinou jazera a pre rekultivačné ciele v okolí ložiska. Skrývka bude deponovaná dočasne pri okraji ťažobného priestoru. Skrývka ostatná bude použitá pre technickú rekultiváciu svahov a pre ostatné ciele (napr. pre rekultiváciu skládok odpadu a iné), humusová bude využitá na modelovanie svahov nad hladinou vody v jazere.
b)	ťažobné prace
Ťažba štrkopieskov bude pozostávať z dobývania nerastnej suroviny nad hladinou podzemnej vody (výkop v suchu) a z ťažby nerastnej suroviny pod hladinou podzemnej vody (výkop z vody). Hrúbka výkopu v suchu sa pohybuje okolo 0,5 -2,0 m a hrúbka výkopu z vody 13 - 18 m. Výkop v suchu sa bude odvážať na určené miesto, alebo sa pred odvozom preperie vo vode jazera a znovu vyťaží. Výkop z vody sa dočasne ponechá na medziskládke v mieste výkopu v suchu za účelom odtečenia vody.

Odvodnenie
Odvodnenie priestoru bude riešené vytvorením spádov smerom k zemníku. Počas ťažby nie je potrebné budovať špeciálne zariadenia na odvodnenie, nakoľko v priestore zemníka bude vytvorená vodná plocha. 

Mechanizácia a spôsob dopravy

Mechanizmy a strojné zariadenia na dobývanie, prepravu a úpravu nerastnej suroviny budú spĺňať také kritériá technického stavu, aby nebola spôsobená kontaminácia pôdy a vôd v predmetnom území.
Napojenie na elektrickú sieť bude prostredníctvom novovybudovanej trafostanice umiestnenej v  priestore sociálno-technického zázemia a prípojky VN zo siete VSE a.s. realizovanej formou vzdušného vedenia. Napojenie na verejný plynovod a verejnú vodovodnú sieť nebude počas vykonávania ťažobných prác realizované. 
Pre dopravu vydobytých štrkopieskov k úpravníckemu zariadeniu umiestnenému v ťažobnom priestore budú slúžiť pasové dopravníky a ich situácia sa môže meniť podľa postupu ťažby.
Doprava vyťaženej nerastnej suroviny od úpravníckeho zariadenia bude vykonávaná cestnými nákladnými automobilmi z jestvujúceho areálu na miesto určenia, surovina bude dopravovaná smerom na Z na cestnú komunikáciu. Od úpravníckeho zariadenia sa budú vyvážať hotové výrobky zákazníkom. Vyťažená surovina sa bude dopravovať pomocou pásových dopravníkov k technologickej linke a hotové frakcie pôjdu nákladnými autami k zákazníkovi.

Činnosť po ukončení ťažby a výroby kameniva

Po ukončení ťažby a výroby kameniva bude územie zrekultivované a na ploche ťažobného priestoru bude vodná plocha. Odstránia sa ostatné následky ťažby (strojové zariadenia, technologické objekty, násypky a depónie a pod.) a územie sa pripraví na komplexnú rekultiváciu. Deponovaná skrývka sa využije na rekultiváciu poľnohospodárskej pôdy v zmysle rozhodnutia pozemkového úradu. 

Funkčno-prevádzkové riešenie

Riešený areál je rozdelený na tri funkčno-prevádzkové časti:
A.	Ťažobný priestor
B.	Prevádzkový areál so zázemím pre zamestnancov
C.	Technologická linka

Súvisiace investície

Stavba je vecne a časovo viazaná na napojenie do existujúcich inžinierskych sietí.  Realizácia navrhovanej stavby si nevyžaduje preložky inžinierskych sietí. 

4. STAROSTLIVOSŤ O ŽIVOTNÉ PROSTREDIE	

Skrývka bude umiestnená v zmysle „Bilancie skrývky humusového horizontu“. V budúcnosti, pri ukončení ťažby štrkopieskov a výroby kameniva, bude tento materiál použitý pri rekultivačných prácach.
Dodávateľ je povinný zaoberať sa ochranou životného prostredia pri realizovaní stavebných prác a je povinný udržovať na prevzatom ťažobnom priestore poriadok a čistotu, odstraňovať odpadky a nečistoty vzniknuté jeho prácami.
Pri realizácii prác musia byť vylúčené všetky negatívne vplyvy na životné prostredie a to najmä nebezpečenstvo požiaru, exhalácia, rozohrievanie strojov nedovoleným spôsobom, znečisťovanie odpadovou vodou, povrchovými splaškami z priestoru staveniska, najmä z miest olejov a ropných produktov, znečisťovanie komunikácií a zvýšená prašnosť.
Uloženie sypkého materiálu na nákladných vozidlách musí byť najviac 10 cm pod hornú hranu bočnice priestoru vozidla.

Dodávateľ bude na stavenisku rešpektovať:
•	zákon č. 96/1992 Zb. o starostlivosti o zdravie ľudu,
•	zákon č. 309/1991 Zb. o ochrane ovzdušia pred znečisťujúcimi látkami v znení zákona č. 218/1992 Zb. a zákona č. 17/1992 Zb. o životnom prostredí a zákon č. 24/2006 Zb. o posudzovaní vplyvov na životné prostredie,
•	plnenie podmienok uvedených v záverečnom stanovisku MŽP SR zo dňa 22. 8. 2016 zn. 2016/2016-I.7/jm..

Čistota verejných priestranstiev bude zabezpečovaná dodávateľom v zmysle vyhl. č. 55/1984 Zb. a zákona č. 27/1984 Zb. mechanické čistenie. Pri realizácii stavebných prác sa nepredpokladá únik žiadnych ropných a ani iných kvapalných látok, ktoré by znečistili životné prostredie. Pri výjazde vozidiel zo staveniska je nutné ich poriadne očistiť. Pokiaľ dôjde pri využívaní verejných komunikácií k ich znečisteniu, je dodávateľ povinný tieto nečistoty ihneď odstrániť. 

Produkcia emisií do ovzdušia

Emisie z ťažby štrkopieskov vzniknú iba v suchom reze. Hlavnými zdrojmi emisií resp. znečisťovania ovzdušia budú nakládka na pásový dopravník, a nakládka hotových výrobkov na expedičné nákladné vozidlá. Určujúcou škodlivinou znečisťovania ovzdušia sú tuhé znečisťujúce látky (TZL) - suspendované častice PM10 (mineralogický prach a jeho substancie). Pri hodnotení vplyvov prevádzky štrkovne na okolie spoločnosť vychádzala z emisných faktorov uverejnených vo vestníku MŽP SR č. 6/1999. Na základe hodnoty prirodzenej vlhkosti materiálu 5-7 % bol stanovený emisný faktor 1,06 g TZL na tonu spracovaného kameniva. Pri porovnaní vypočítaných koncentrácií znečisťujúcich látok v ovzduší z úpravy kameniva jednoznačne vyplýva, že tieto sú hlboko pod limitmi v koncentráciách nepresahujúcich 3% limitných hodnôt. Bezprašnosť prístupových ciest bude zabezpečená pravidelným  polievaním povrchu pomocou mobilných polievacích vozidiel. 
Produkcia odpadov

Počas výstavby areálu na ťažbu vzniknú odpady v súvislosti s budovaním objektov upravárenského závodu – administratívno-sociálnej časti (unimobunky), mostovej váhy, skladov, žumpy.  Odpadové konštrukčné prvky predstavujú odpadový betón, plechy, potrubné rozvody vody (plast) a pod. Vzniknú tiež odpadové obaly z náterových látok a textilné odpady, ako aj bežný zmiešaný komunálny odpad.

Tab. 15: Predpokladané druhy odpadov vznikajúce počas výstavby
Kód dpadu	Druh odpadu	Kategória	
17 01 01	Betón	O	
17 04 07	Zmiešané kovy	O	
17 09 04	Zmiešané odpady zo stavieb iné ako uvedené v 17 09 01, 17 09 02 a 17 09 03	O	
15 01 10	Obaly obsahujúce zvyšky NL alebo kontaminované NL	N	
15 02 02	Absorbenty, handry na +istenie, ochranné odevy kont. NL	N	
20 03 01	Zmesový komunálny odpad	O	

Počas ťažby budú vznikať v zmysle Vyhl. č. 365/2015 Z. z., ktorou sa ustanovuje Katalóg odpadov, prílohy č.1, druhy odpadov nasledovných druhov uvedené v tabuľke 16.

Tab. 16: Predpokladané druhy odpadov vznikajúce počas prevádzky
Kód odpadu	Názov a druh odpadu	Kategória	
01 01 02	Odpad z ťažby nerudných nerastov	O	
15 01 10	Obaly obsahujúce zvyšky nebezpečných látok	N	
15 02 02	Absorbenty, filtračné materiály vrátane olejových filtrov inak nešpecifikovaných, handry na čistenie, ochranné odevy kontaminované nebezpečnými látkami	
N	
13 02 05	Nechlórované minerálne motorové a prevodové oleje	N	
16 01 21	Nebezpečné dielce iné ako uvedené v 16 01 07 až 16 01 11, 16 01
13 a 16 01 14	N	
16 02 13	Vyradené zariadenia obsahujúce nebezpečné časti	N	
20 01 35	Vyradené elektrické zariadenia iné ako 20 01 21 a 20 01 23 obsahujúce NL	N	
16 06 03	Batérie obsahujúce ortuť	N	
17 04 09	Kovový odpad kontaminovaný nebezpečnými látkami	N	
16 06 01	Olovené batérie	N	
20 01 21	Žiarivky a iný odpad obsahujúci ortuť	N	
13 05 06	Olej z odlučovačov oleja z vody	N	
13 05 02	Kaly z odlučovačov oleja z vody	N	

Vzniknuté odpady stanovené vo vyššie uvedenej tabuľke určené na zhromažďovanie budú uložené na vhodných plochách resp.v nádobách na to určených (napr. kontajneroch, smetných nádobách a pod.) a bude zabezpečené ich vhodné zneškodnenie na vhodnom zariadení v pravidelných intervaloch.

Odpady vznikajúce pri ťažbe 
Humusovité hliny na ložisku tvoria skrývku ornice o priemernej mocnosti 0,3 m, humusovito-piesčité a miestami ílovité hliny tvoria podložnú skrývku. Mocnosť týchto hlín dosahuje max. 2.5 m, min. cca 0.3 m. Zemina zo skrývok a ornice budú vyťažené a odvážané na odvaly, kde budú uložené po dobu ťažby ložiska. 

Opis charakteru, vlastností a kategórie ťažobného odpadu: neznečistená zemina, podskupina odpadu 01 01 02 – odpad z ťažby nerudných nerastov, druh – ostatný odpad. Odpady budú prepravované na miesto uloženia nákladnými automobilmi, ukladané na úložisko s pomocou zemných strojov (rýpadlo, buldozér). Pri nakladaní s odpadmi nebudú používané chemické látky. 

Odpady z úpravy štrkopiesku 
Štrkopiesok ložiska obsahuje 0.6 – 4.5 % hm, priemerne cca 3,2 % hm jemných častíc kategórie f3-f5. Ílovité častice a vložky ílu budú zo suroviny odstraňované pri úprave praním technologickou vodou. Separované kaly budú transportované PE potrubím do sedimentačného bazénu, ktorý bude zriadený v oddelenom priestore vzniknutom vyťažením časti ložiska štrkopieskov. Tu dôjde k sedimentácii kalov. Vyčistená voda bude vypúšťaná na okolité pozemky, kde vsiakne do pôvodného kolektoru. Pri nakladaní s odpadmi nebudú používané chemické látky. 

Opis charakteru, vlastností a kategórie ťažobného odpadu: 
Suspenzia ílovitých častíc a vody z prania štrku pri jeho úprave, ktorá sa vysychaním zmení na hlušinu inertného charakteru. Podskupina odpadu 01 01 02 – odpad z ťažby nerudných nerastov, druh – ostatný odpad. 

Pri nakladaní s ťažobnými odpadmi, budú dodržiavané povinnosti stanovené zákonom č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov v platnom znení.

Produkcia hluku

Vplyv samotnej prepravy a úpravy kameniva nemá vplyv na obec Vinodol ani na obec Veľký Kýr, nakoľko sa nachádza vo vzdialenosti  cca 1 km od najbližších obytných objektov obidvoch obcí a predmetná činnosť neprinesie také prírastky intenzity, ktoré presahujú zákonom limitované hodnoty.

Ochrana podzemných vôd

Stavba nebude mať vplyv na režim podzemných vôd a v jej okolí nedôjde ku kvalitatívnemu a ani kvantitatívnemu ohrozeniu podzemných vôd. S tým súvisí aj vplyv na jestvujúce alebo i záložné zdroje pitnej vody. Vlastná ťažba štrkopieskov a ich primárna úprava nepredstavuje zdroj potenciálneho znečistenia vôd. Technológia ťažby nepoužíva prostriedky a metódy, ktoré by boli potenciálom znečistenia vôd. Jediným možným rizikom je havária techniky, ktorá je však predmetom technologickej disciplíny, havarijného plánu a plánov činnosti a kontroly, dodržiavania technických noriem a poučenia zamestnancov. Pri ťažbe a úprave štrkov nebudú používané nebezpečné látky. Pri tankovaní mechanizmov / báger, kolesový nakladač/ pohonnými látkami budú dodržiavané príslušné právne normy. Tankovanie pohonnými hmotami bude na pevne určenom mieste v novovybudovanom areáli.  V prípade úniku pohonných hmôt bude sústavne k dispozícií univerzálny sorpčný materiál. Sorpčný materiál bude textilný a zároveň sypký. Likvidácia použitého sorpčného materiálu bude odborne spôsobilou organizáciou, s ktorou bude mať spoločnosť SLOVENSKÉ ŠTRKOPIESKY, s.r.o. podpísanú zmluvu.

5. RIEŠENIE ZÁUJMOV POŽIARNEJ OCHRANY A OCHRANY PRED POVODŇAMI, CIVILNÁ OCHRANA

Požiarna ochrana

Požiarnu ochranu v okolitých obciach zabezpečuje príslušné ORHaZZ, formou odberu vody z verejného vodovodu obcí. V prípade potreby je ďalším zdrojom odber vody z vodného toku alebo ťažobného jazera.

Dodržať požiadavky na riešenie stavby z hľadiska požiarnej bezpečnosti: 
Projekt stavby je vypracovaný v zmysle stavebného zákona a v zmysle platnej legislatívy:
94/2004 Z. z. - 	ktorou sa ustanovujú technické požiadavky na požiarnu bezpečnosť stavieb
307/2007 Z. z. - 	ktorou sa mení a dopĺňa vyhl. č. 94/2004 Z. z.
225/2012 Z. z. - 	ktorou sa mení a dopĺňa vyhl. č. 94/2004 Z. z.
95/2004 Z. z. -	ktorou sa ustanovujú technické podmienky a požiadavky požiarnej bezpečnosti pri inštalácii, prevádzkovaní palivových spotrebičov, elektrotepelných spotrebičov a zariadení UK, pri výstavbe a používaní komínov a dymovodov 
699/2004 Z. z. -	o zabezpečení stavieb vodou na hasenie požiarov.

Ochrana pred povodňami

Územie nebude zasiahnuté povodňou pri 100-ročnej vode. Územie sa nenachádza v záplavovom pásme rieky Nitra.

Civilná ochrana

Nakoľko predmetná stavba má dočasný charakter riešené územie nie je potrebné posúdiť v zmysle zákona č. 42/1994 Z. z. o civilnej ochrane obyvateľstva v znení neskorších predpisov a § 4 vyhlášky MV SR č. 532/2006 Z. z. o podrobnostiach na zabezpečenie stavebnotechnických požiadaviek a technických podmienok zariadení civilnej ochrany. 

6. PREHĽAD UŽÍVATEĽOV

Užívateľom areálu bude po jeho dokončení spoločnosť SLOVENSKÉ ŠTRKOPIESKY, s.r.o Tatranská 18, 059 91 Veľký Slavkov        

7. TERMÍN ZAČATIA A DOKONČENIA STAVBY

•	Zahájenie stavby	 2019
•	Ukončenie stavby	 cca 2038

V Novom Meste nad Váhom
08/2018							

Ing.arch. Iveta Kusendová